L'Eliana es prepara per a acollir la 51 Setmana Esportiva
04 de juliol de 2024

La 51a Setmana Esportiva de l'Eliana celebrarà, del 18 al 31 de juliol, la quinzena esportiva de referència i més consolidada de la comarca Camp del Túria. Aquesta edició acollirà de nou competicions, exhibicions i tornejos de nombroses i variades modalitats esportives al Poliesportiu Municipal.

Així, oferirà diferents categories, entre les quals s'inclou bàsquet 3x3, el futbol 7 masculí, femení i mixt de totes les edats, futbol sala, tennis individual i dobles, tennis de taula, voleibol platja 2×2, frontenis, dominó, parxís i truc per a totes les edats, birles i pilota valenciana. A més, la programació esportiva inclourà la tradicional Miniolimpíada d'Atletisme i l'exhibició de voleibol platja. Per part seua, la cita amb la 40a Volta a Peu 10K, el circuit de carreres populars de la Diputació de València, se celebrarà el dissabte 27 de juliol a les 20 hores.

El període d'inscripció estarà obert de manera presencial al Poliesportiu fins dissabte que ve 13, de dilluns a divendres en horari de 17 a 20 hores i els dissabtes de 10 a 13 hores. El matí de l'últim dia també estaran obertes les inscripcions en horari de vesprada, de 17 a 20 hores. Per a més informació, les persones interessades poden contactar a través del correu electrònic jocsesportiusleliana2024@gmail.com.